นายกรัฐมนตรี ตรวจราชการจังหวัดสุราษฎร์ฯและกระบี่ ร่วมพิธีเปิดท่อส่งน้ำประปาลอดใต้ทะเลสู่เกาะสมุย เป็นสักขีพยานมอบหนังสืออนุญาตให้เข้าทำประโยชน์ภายในเขตปฏิรูปที่ดินให้แก่เกษตรกร
นายกรัฐมนตรี ตรวจราชการจังหวัดสุราษฎร์ฯและกระบี่ ร่วมพิธีเปิดท่อส่งน้ำประปาลอดใต้ทะเลสู่เกาะสมุย เพื่อแก้ปัญหาการขาดแคลนน้ำช่วงหน้าแล้ง และเป็นสักขีพยานมอบหนังสืออนุญาตให้เข้าทำประโยชน์ภายในเขตปฏิรูปที่ดินให้แก่เกษตรกรพล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ(คสช.) พร้อมด้วยคณะ เดินทางถึงท่าอากาศยานนานาชาติสมุย ตำบลบ่อผุด อำเภอเกาะสมุย จังหวัดสุราษฎร์ธานี โดยสวัสดิภาพ เพื่อตรวจราชการจังหวัดสุราษฎร์ธานีและจังหวัดกระบี่ โดยจุดแรกเป็นประธานในพิธีส่งน้ำประปาผ่านท่อลอดใต้ทะเลสู่เกาะสมุย ซึ่งเป็นโครงการที่มุ่งแก้ปัญหาขาดแคลนน้ำช่วงหน้าแล้ง รองรับความต้องการใช้น้ำที่มีแนวโน้มเพิ่มขึ้นในอนาคต และบรรเทาความเดือดร้อนของประชาชนจากการขาดแคลนน้ำสะอาดเพื่อการอุปโภคบริโภคพร้อมเป็นสักขีพยานในโอกาส รมว.ธรรมชาติและสิ่งแวดล้อม มอบหนังสือโครงการป่าชุมชน บ้านธารน้ำร้อน แก่ผู้แทนจำนวน 1 ราย และผวจ.สุราษฎร์ธานี มอบหนังสืออนุญาตให้เข้าทำประโยชน์ภายในเขตปฏิรูปที่ดิน (ส.ป.ก. 4-01) ให้ผู้ตัวแทนเกษตรกร จำนวน 10 รายจากนั้นจะเดินทางไปเยี่ยมชมสวนลางสาดของนายประวิทย์ พรหมรักษ์ โดยมีกิจกรรมตัดช่อลางสาด ซึ่งเป็นผลไม้ประจำถิ่นสายพันธุ์ และเป็นผลไม้ที่มีความสัมพันธ์กับวัฒนธรรมของคนภาคใต้ และเดินต่อไปยัง ชุมชน OTOP นวัตวิถีบ้านหินลาด เพื่อรับฟังบรรยายสรุปเกี่ยวกับชุมชนบ้านหินลาด เยี่ยมชมสินค้าของชุมชนบ้านหินลาดและของดีเมืองสมุย จากนั้นช่วงบ่าย นายกรัฐมนตรีจะเดินทางต่อไปยังจ.กระบี่ เพื่อเป็นประธานในพิธีมอบธงสัญลักษณ์ในการจัดงานการแสดงศิลปกรรมร่วมสมัยนานาชาติ Thailand Biennale, 2020 ให้กับจังหวัดนครราชสีมา ที่ศูนย์การเรียนรู้วัฒนธรรมอันดามัน โอกาสนี้นายกรัฐมนตรี จะเป็นประธานสักขีพยานในพิธีสำคัญ ได้แก่ การมอบโล่รางวัลให้แก่ผู้ชนะการประกวดเรื่องเล่า “เบียนนาเล่ของฉัน ณ กระบี่” จำนวน 14 ราย และมอบภาพให้แก่หน่วยงานที่ให้การสนับสนุนการจัดงาน จำนวน 2 รายต่อจากนั้น เป็นสักขีพยานการมอบหนังสืออนุญาตให้เข้าทำประโยชน์หรืออยู่อาศัยภายในเขตป่าสงวนแห่งชาติ และมอบหนังสือโครงการป่าชุมชน บ้านคีรีวงศ์ ตลอดจนมอบนโยบายแก่ข้าราชการและหน่วยงานในท้องถิ่น